wickkiey/tamil-wikipedia-markdown huggingface dataset:
# இடுப்பு அழற்சி நோய்


| name = இடுப்பு அழற்சி நோய்  

| synonyms = இடுப்பு அழற்சிக் கோளாறு  

| image = Blausen 0732 PID-Sites.png  

| caption = இடுப்பு அழற்சி நோய்த் தொற்றுக் களங்களைக் காட்டும் ஓவியம்  

| field = மகப்பேறியல்  

| symptoms = அடி வயிற்று வலி, அல்குல் பாய்ம வெளியேற்றம், காய்ச்சல், சிறுநீர்க் கழிப்பில் எரிச்சல், பாலுறவில் வலி, ஒழுங்கிலா மாத விடாய் பெரும்பாலும் இதற்கான அறிகுறிகள் காணப்படுவதில்லை.  

அடிவயிறு வலித்தல், பிறப்புருப்பில் திரவக்கசிவு, காய்ச்சல், எரிச்சலுடன் சிறுநீர் வெளியேறுதல், உடலுறவின் போது வலி அல்லது சீரற்ற மாதவிடாய்ச் சுழற்சி ஆகியவை இதன் அறிகுறிகள் ஆகும்.  

பிறப்புறுப்பு மற்றும் கருப்பைவாய்ப் பகுதியிலிருந்து பரவும் ஒரு வித பாக்டீரியாவினால் இந்நோய் ஏற்படுகிறது.  

பாலுறவால் பரவும் நோய்களுக்கான காரணிகள் போலவே பலருடன் பாலியல் உறவுகொள்ளுதல், போதை மருந்து உட்கொள்ளுதல், ஆகியவையே இதற்கும் காரணிகளாக அமைகின்றன. கிளமிடியா தொற்றுக்கான சிகிச்சையெடுப்பது இடுப்பு அழற்சி நோயைக் குறைக்கும் என பெண்களுக்கு விளக்கிக்காட்டலாம். லேசான அல்லது மிதமான அறிகுறிகள் கண்டறியப்படின் நோய்க்கொல்லியான செஃப்ரியாக்ஸோன் உடன் டாக்சிசைக்ளின் என்ற மருந்துகளை இரண்டு வாரத்திற்கு ஊசிமூலம் போட்டுக்கொள்ள வேண்டும். இயன்றால் அதனுடன் மெட்ரோனைடசோல் மருந்தையும் வாய்வழியாக உட்கொள்ளப் பரிந்துரை செய்யப்படுகிறது.  

2008 இல் உலக அளவில் 106 மில்லியன் நபர்கள் கிளமிடியாவாலும் 106 மில்லியன் நபர்களுக்கு கொணோறியாவும் ஏற்பட்டது. ஐக்கிய அமெரிக்காவில் மட்டும் ஆண்டுக்கு ஒரு மில்லியன் பெண்கள் இடுப்பு அழற்சி நோயால் பாதிக்கப்படுகிறார்கள். 1970 களில் கருத்தரித்தலை தடை செய்வதற்காகப் உட்பொருத்தப்பட்ட கருத்தடைச் சாதனமான டல்கான் கருவியால் இடுப்பு அழற்சி நோயினால் பாதிக்கப்ப்ட்டோரின் விகிதம் அதிகரித்திருந்தது. தற்பொழுது இக்கருவி பொருத்தப்பட்டு ஒரு மாதத்திற்குப் பிறகு இதுபோன்ற பிரச்சனைகள் நிகழ்வதில்லை.
# எக்சு ஒய் ஒய் நோய்த்தொகை


## அறிகுறிகள்

### உடற்கூறுபாடுகள்

### அறிதல், நடத்தைக் கூறுபாடுகள்

## சமூகமும் பண்பாடும்
சில மருத்துவ மரபியலாளர்கள் இம்மரபியல் நிலைக்கு நோய்த்தொகை எனும் சொல்லைப் பயன்படுத்தல் பொருந்துமா எனக் கேட்கின்றனர் ஏனெனில், இந்த மரபியல்நிலை வாய்ந்த பலர் இயல்பாகவே வாழ்கின்றனர்.
# இண்டைட்டு



**இண்டைட்டு** *(Indite)* என்பது FeIn<sub>2</sub>S<sub>4</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இண்டியம்-இரும்பு சல்பைடு கனிமமான இது மிகவும் அரிய கனிமமாகும்.  

நீர்வெப்பப் படிவுகளில் கேசிட்டரைட்டு கனிமத்திற்குப் பதிலாக இது தோன்றுகிறது. திசாலிண்டைட்டு, கேசிட்டரைட்டு, குவார்ட்சு போன்ற கனிமங்களுடன் இண்டைட்டு கனிமம் கலந்து காணப்படுகிறது .  

பன்னாட்டு கனிமவியல் சங்கம் இண்டைட்டு கனிமத்தை Idt என்ற குறியீட்டால் அடையாளப்படுத்துகிறது.
# சோடியம் பியூட்டைரேட்டு



**சோடியம் பியூட்டைரேட்டு** *(Sodium butyrate)* என்பது Na(C<sub>3</sub>H<sub>7</sub>COO) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். பியூட்டைரிக் அமிலத்தினுடைய சோடியம் உப்பு சோடியம் பியூட்டைரேட்டு என்றழைக்கப்படுகிறது. மிகை இணப்பெருக்கத்தைத் தடுத்தல், வேறுபாடுகளைத் தூண்டுதல், மரபணு ஒடுக்கத்தைத் தூண்டுதல் போன்ற பல்வேறு உயிரியல் விளைவுகளை வளர்ப்பு பாலுட்டிகளின் செல்களில் உண்டாக்குகிறது . இதனடிப்படையில் இந்த விளைவுகளில் ஏதாவது ஒன்றைக் கொண்டு வர ஆய்வகத்தில் சோடியம் பியூட்டைரேட்டு பயன்படுத்தப்படுகிறது. குறிப்பாக செல்களில் மேற்கொள்ளப்படும் பியூட்டைரேட்டு சிகிச்சையினால் இசுட்டோன் புரதம் மிகை அசிட்டைலேற்றம் அடைகிறது. மற்றும் பியூட்டைரேட்டே வகை 1 இசுட்டேன் டி அசிட்டைலேசின் நடவடிக்கையைத் தடுக்கிறது . வகை 1 இசுட்டேன் டி அசிட்டைலேசு, வகை 2 இசுட்டேன் டி அசிட்டைலேசு, வகை 3 இசுட்டேன் டி அசிட்டைலேசு நொதிகளில் குரோமேட்டின் கட்டமைப்பையும் செயல்பாடுகளையும் இசுட்டோன் டி அசிட்டைலின் பங்கை நிர்ணயிப்பதில் பியூட்டைரேட்டு பயன்படுத்தப்படுகிறது. இசுட்டேன் டி அசிட்டைலேசின் செயல்பாடுகளைத் தடுப்பது பாலுட்டிகளின் மரபணுக்களில் 2% அளவிற்கே பாதிக்கப்படுகிறது என மதிப்பிடப்பட்டுள்ளது .  

ஆய்வகத்தில் சோடியம் பியூட்டைரேட்டு பொதுவாக வெள்ளை நிறத்தில் நீரில் கரையக்கூடிய படிகத் திண்மமாகக் காணப்படுகிறது. இவ்வேதிச் சேர்மம் மிகவும் வலுவான, விரும்பத்தகாத மணத்தைக் கொண்டிருக்கிறது.  
சோடியம் பியூட்டைரேட்டைப் பயன்படுத்தும்போது கையுறைகள், கண் பாதுகாப்பு மற்றும் சுவாச முகமூடி ஆகியவற்றை பாதுகாப்பு நோக்கங்களுக்காக பயன்படுத்த பரிந்துரைக்கப்படுகிறது  
இந்தச் சேர்மம் மனித உணவில் காணப்படுகிறது,  

குறிப்பாக குடலில் உள்ள நார்ச்சத்திலும் மற்றும் பாலைடைக்கட்டி மற்றும் வெண்ணெய் ஆகியவற்றில் இருந்து பேரளவில் உற்பத்தி செய்யப்படுகிறது . இருப்பினும், குடலில் காணப்படும் சோடியம் பியூட்டைரேட்டின் மிகவும் பொதுவான ஆதாரம் பருப்பு நுகர்வுகளால் கிடைப்பதாகும். இது இழைச்சத்துடன் சேர்ந்து வயது முதிர்வை தள்ளிப்போடவும் உடல் நலனுக்கு பயனளிப்பதிலும் தொடர்பு கொண்டுள்ளது .
# 96 (திரைப்படம்)


**96** என்பது 2018 ஆம் ஆண்டு வெளியான ஓர் காதல் திரைப்படம் ஆகும். இத்திரைப்படத்தில் விஜய் சேதுபதி மற்றும் திரிசா முக்கியக் கதாப்பாத்திரத்தில் நடித்திருந்தனர். இத்திரைப்படம் சி. பிரேம் குமார் எழுதி, இயக்க நந்தகோபாலால் தயாரிக்கப்பட்டது. கோவிந்மேனனின் இசையமைப்பு மற்றும் சண்முக சுந்தரம் ஒளிப்பதிவு ஆகியவற்றை உள்ளடக்கி, இத்திரைப்படம் அக்டோபர் 04, 2018 அன்று வெளியானது.  

## நடிகர்கள்

- விஜய் சேதுபதி - கே. இராமச்சந்திரன் (இராம்)
- திரிசா - ஜானகி தேவி (ஜானு)
- வர்சா பொல்லம்மா - பிரபா
- ஆதித்யா பாஸ்கர் - பள்ளி மாணவன் இராம்
- கௌரி ஜி கிசான் - பள்ளி மாணவி ஜானு
- தேவதர்சினி - சுபாசினி
- சனகராஜ் - வாட்ச்மேன்
- பகவதி பெருமாள் - முரளி
- முருகதாஸ் - சதீஸ்
- நியாதி கடம்பி - பள்ளி மாணவி சுபாசினி
- சியாம் பிரசாத்
- கௌதம் ராஜ் -இளம் வயது (சதீஷ் பள்ளி மாணவன்)

## கதைச் சுருக்கம்
1996 ஆம் ஆண்டு 10 ஆம் வகுப்பு ஒன்றாக பள்ளியில் படித்த ராமச்சந்திரன் (விஜய் சேதுபதி) மற்றும் ஜானகி தேவி (திரிசா) ஆகியோர் காதலர்களாக இருந்தனர். குடும்பப் பிரச்சினைகள் காரணமாக 10ஆம் வகுப்புக்குப் பிறகு ராம் பள்ளியை விட்டுவிட்டு, தனது குடும்பத்துடன் சென்னைக்குச் சென்றுவிடுகிறார். அதன்பிறகு அவர்கள் மீண்டும் சந்திக்க முடியாமல் போகிறது. ஒரு பயண புகைப்படக்காரராகும் ராம் 22 ஆண்டுகளுக்கு பின்னர், ராம் தனது சொந்த ஊரான தஞ்சாவூருக்கு தனது சிறு பருவத்தில் இருந்து எல்லா இடங்களையும் பார்க்கவும், தனது பள்ளித் தோழர்களுடன் தொடர்பு கொள்ளவும் செல்கிறார். மேலும் அவர்கள் இரண்டு மாதங்கள் கழித்து சென்னையில் ஒருவரையொருவர் சந்திக்க ஏற்பாடு செய்கிறார்கள். ராம் ஆச்சரியப்படும்படியாக, ஜானு சிங்கப்பூரிலிருந்து திரும்பிய பின்பு '96 ஆம் ஆண்டு பள்ளியில் படித்த மாணவர்களின் மறு சந்திப்பில் கலந்துக் கொள்கிறார். ராம் மற்றும் ஜானு 22 ஆண்டுகளுக்கு பிறகு மீண்டும் சந்திக்கின்றனர். அதன் பின்னர் இவர்கள் இருவரும் இணைகிறார்களா? இல்லையா? என்பதே இப்படத்தின் கதையாகும்.  

## வெளியீடு
இப்படத்தின் முன்னோட்டமானது ஆகஸ்ட் 24, 2018 அன்று வெளியானது. பின்பு இத்திரைப்படம் அக்டோபர் 04, 2018 அன்று வெளியானது.
# பென்னி குரியகோஸ்


**பென்னி குரியகோஸ்** (**Benny Kuriakose**) (25 மே 1962) என்பவர் கேரளத்தில் பிறந்த கட்டவியலாளர் ஆவார். லாரி பேக்கரிடம் கட்டிடக் கலையின் அடிப்படைகளைக் கற்ற இவர், 1985 ஆம் ஆண்டு முதல், லாரி பேக்கர் பாணியில் குறைந்த செலவிலான வீடுகள் கட்டத்துவங்கினார், 1992 இல் இவர் நடிகர் மம்மூட்டியின் இல்லத்தை கட்டினார். பாதுகாப்பான கட்டடங்களுக்கும், புதிய கட்டடங்களின் வடிவமைப்பமைக்குமான வேர்களை தென்னிந்தியாவின் வட்டார கட்டிடக்கலையில் இருந்து எடுத்துக் கொண்டார். இவர் தன் கட்டுமான வடிவமைப்புக்கு மரம், கல், செங்கல் போன்ற இயற்கை பொருட்களைப் பயன்படுத்துவதற்காக அறியப்படுகிறார். அவர் பெரும்பாலும் சென்னை மற்றும் கேரளத்தில் தன்பணிகளை மேற்கொண்டு வருகிறார்.  இவரது ஆலோசனை நிறுவனமானது சென்னையில் இயங்கி வருகிறது.  
## பணிகள்
- லாரி பேக்கரின் சென்னை தட்சிண சித்ரா அருங்காட்சியகத் திட்டத்தை அவரின் மறைவுக்குப் பிறகு, இவர் செயல்படுத்தினார்.
- நாகப்பட்டினத்தில் ஆழிபேபேரலேயால் பாதிக்கப்பட்ட தரங்கம்பாடி, சின்னாங்குடி மீனவ கிராமங்களில் சுனாமி மறுவாழ்வுத் திட்டத்தில் 1000 வீடுகளை வடிவமைத்திருக்கிறார்.
- 2002 இல் குஜராத்தில் நிலநடுக்கத்தால் பாதிக்கப்பட்ட புஜ் பகுதியிலும், லத்தூரிலும் மறுவாழ்வுத் திட்டத்தில் வீடுகளை வடிவமைத்திருக்கிறார்.
- கேரளாத்தின் பிரபல முசிறிப் பாரம்பரியத் திட்டத்தை செயல்படுத்தியிருக்கிறார்.
# எட்வார்ட்சு நோய்த்தொகை


## அறிகுறிகள்
எட்வர்ட்ஸ் நோய்த்தொகை உள்ள குழந்தைகளுக்கு பல்வேறு வகையான உடல் சார்ந்த பிரச்சனைகள் காணப்படலாம். பிறக்கும் போது குறைந்த எடையில் பிறத்தல், சிறிய அசாதாரண வடிவ தலை, சிறிய தாடை மற்றும் வாய், வளர்ச்சியடையாத கட்டைவிரல், ஒன்றன் மேல் ஒன்றாக மேலெழுந்து காணப்படும் விரல்கள், குறுகிய கண் இமைகள், வட்டமான கால்களுடன் மென்மையான பாதங்கள், அசாதாரண வடிவ மூக்கு, வளர்ச்சியடையாத காதுகள், பிளவுப்பட்ட உதடு மற்றும் அண்ணம், குறுகிய மார்பு என்புகள் ஆகிய அறிகுறிகளை காணலாம். எட்வர்ட்ஸ் நோய்த்தொகையினால் பாதிக்கப்பட்ட குழந்தைகளுக்கு பொதுவாக இதயம் மற்றும் சிறுநீரக பிரச்சினைகள், சுவாச பிரச்சினைகள், நுரையீரல் மற்றும் சிறுநீர் மண்டலத்தின் அடிக்கடி தொற்றுகள் ஏற்படல், என்புகள் பலவீனமடைதல், உணவு தொடர்பான சிக்கல்களினால் வளர்ச்சி பாதிக்கப்படல், கடுமையான கற்றல் குறைப்பாடு என்பன காணப்படலாம்.  

## மரபியல்
எட்வர்டு நோய்த்தொகை என்பது நிறமூர்த்தங்களில் ஏற்படும் அசாதாரணங்களினால் ஏற்படுகின்றது. எட்வர்டடு நோய்த்தொகை உள்ள ஒரு குழந்தைக்கு  18 ஆவது  நிறமூர்த்தத்தின் மூன்று பிரதிகள் காணப்படும். முழு (முக்குறுமவகம் 18) அல்லது ஒரு பகுதியாக (இடமாற்றங்கள் காரணமாக) ஏற்படலாம். கூடுதல் பிரதியின் விளைவுகள் கூடுதல் பிரதியின் அளவு மரபணு வரலாறு மற்றும் வாய்ப்பு ஆகியவற்றைப் பொறுத்து பெரிதும் மாறுபடும். அனைத்து மனிதர்களிடையேயும் ஏற்படக்கூடும். எட்வர்ட்ஸ் நோய்த்தொகை ஆண்களை விட பெண்களில் அதிகளவில் ஏற்படுகிறது.  

## நோயறிதல்
கேளா ஒலி நுண் அலகீடு பரிசோதனை இந்த நிலையின் சந்தேகத்தை அதிகரிக்கும். அமினியன் பாய்பொருள் பரிதோதனையில் நோய் நிலையை உறுதிப்படுத்தலாம்.  

## முன்கணிப்பு
இந்த நோயினால் பாதிக்கப்பட்ட 95% கருக்கள் பிறப்பதற்கு முன்பே இறந்துவிடும். இதய அசாதாரணங்கள், மூச்சுத்திணறல் ஆகியன இறப்பிற்கான முக்கிய காரணங்களாகும். இந்நோயினால் பாதிக்கப்பட்ட உயிருடன் பிறக்கும் குழந்தைகளில் பாதிப்பேர் ஒரு வாரத்திற்கு பிறகு உயிர் வாழ்வதில்லை. அவர்களின் சராசரி ஆயுட் காலம் 15 நாட்கள் ஆகும். சுமார் 8-12% வீதமான குழந்தைகள் 1 வருடத்திற்கு மேல் வாழ்கின்றனர். ஒரு சதவீத குழந்தைகள் 10 வயது வரை வாழ்கின்றனர். முக்குறுமவகம் 18 இனால் பாதிக்கப்பட்ட 254 குழந்தைகளில் மேற்கொள்ளப்பட்ட கனேடிய ஆய்வு 9.8% வீதமான பத்து வருட உயிர்வாழ்வை நிரூபித்தது.  

## கொள்ளைநோயியல்
எட்வர்ட்ஸ் நோய்தொகை பிறக்கும் 5,000 குழந்தைகளில் ஒருவருக்கு ஏற்படுகிறது. இந்த நோயினால் பாதிக்கப்பட்ட கருக்கள் பெரும்பாலும் உயிருடன் பிறப்பது அரிது. 20 மற்றும் 30 வயதிற்குட்பட்ட பெண்கள் கருத்தரிக்கும் போதும் கருவிற்கு இந்த நோய் ஏற்படலாம் ஆயினும் பெண்ணின் வயதின் அதிகரிப்புடன் நோய் தாக்க வீதமும் அதிகரிக்கின்றது. இந்நோயினால் பாதிக்கப்பட்ட குழந்தையை கருத்தரிப்பதற்கான தாயின் சராசரி வயது 32½ ஆகும்.
# நோட்டா (திரைப்படம்)


**நோட்டா** (NOTA) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படமானது அரசியலைச் சார்ந்து எடுக்கப்பட்ட திரைப்படமாகும். இத்திரைப்படத்தை ஆனந்த் சங்கர் எழுதி, இயக்கி ஞானவேல் ராஜாவால் தயாரிக்கப்பட்டது. இத்திரைப்படத்தில் சாம் சிஎஸ் இசையமைத்துள்ளார். இத்திரைப்படமானது அக்டோபர் 05, 2018 அன்று வெளியானது.  

## நடிகர்கள்
- விஜய் தேவரகொண்டா - வருண்
- நாசர் - வினோதன் (சுப்பிரமணி) (வருணின் தந்தை)
- சத்யராஜ் - மகேந்திரன்
- சஞ்சனா நடராஜன் - கலாவதி வரதராஜன்
- மெஹ்ரீன் பிர்சாடா - சுவாதி மகேந்திரன்
- எம். எசு. பாசுகர் - பாய்
- யாசிகா ஆனந்த் - சில்பா
- இராசேந்திரன் - இராமசாமி
# ஹெய்டர் அலியேவ் கலாச்சார மையம்


**ஹெய்டர் அலியேவ் கலாச்சார மையம்**  (**Heydar Aliyev Center**) என்பது   அசர்பைஜான் நாட்டின் தலைநகரான பக்கூவில் உள்ள ஒரு கலாச்சார மைய கட்டிடம் ஆகும். இதை  உலகப் புகழ்பெற்ற ஈராக்-பிரித்தானிய பெண் கட்டிடக் கலைஞரான ஷாகா முகமது ஹதித் வடிவமைத்தார். மேலும் இந்தக் கட்டிடமானது அதன் தனித்துவமான கட்டிடக்கலையானது பாயும் அலைபோல வளைந்த வடிவமைப்பில் அமைந்துள்ளது. இந்தக் கட்டடத்துக்கு சோவியத் அசர்பைஜானின் முதல் செயலாளராக 1969 முதல் 1982வரை இருந்தவரும், அசர்பைஜான் குடியரசின் அதிபராக 1993 முதல் 2003வரை இருந்தவரான ஹெய்டார் அலியேவைக் கவுரவிக்கும் வகையில் அவரின் பெயர் வைக்கப்பட்டுள்ளது.  

## வடிவமைப்பு

இந்த மையமானது ஒரு மாநாட்டு மண்டபம், ஒரு காணும் அரங்கம், ஒரு அருங்காட்சியகம், நூலகம் ஆகியவற்றைக் கொண்டுள்ளது. எதிர்காலத்தைக் கருத்தில் கொண்டு கட்டப்பட்டுள்ள இந்தக் கட்டிடம் அந்நாட்டின் கலாச்சாரம், பண்பாட்டு நிகழ்ச்சிகளை நடத்தும் இடமாக உள்ளது. இது நகரத்தின் மையப் பகுதிக்கு அருகில் உள்ளது.  இது பக்கூ நகரின் மறுவளர்சியில் முதன்மையான இடத்தை வகிக்கிறது.  

ஹெய்டார் அலியேவ் மையத்தின் வெளிப்புற, உட்புற கட்டமைப்பானது அழகான வளைவுகளையும், மடிப்புகளையும் கொண்டுள்ளது.  

ஹெய்டர் அலியேவ் கலாச்சார மையமானது அதிகாரப்பூர்வமான திரப்பு விழா நடந்த 2012 மே 10 அன்று அஜர்பைஜானின் தற்போதைய ஜனாதிபதியான இல்லம் அலியெவ் திறந்து வைத்தார்.  

ஹெய்டர் அலியேவ் கலாச்சார மையக் கட்டிடமானது   அதன் புதுமையான மற்றும் வெட்டு விளிம்பு வடிவமைப்பு காரணமாக  பக்கூ நகரின் ஒரு நவீன அடையாளமாகவும், சர்வதேச அளவில் அங்கீகரிக்கப்பட்ட கட்டிடக்கலைப் பணியாகவும் அங்கீகரிக்கப்பட்டுள்ளது. எட்டு மாடிகளைக் கொண்ட இந்தக் கட்டிடத்தில் அஜர்பைஜான் பண்பாட்டை விளக்கும் அருங்காட்சியகம், நூலகம், ஒரே நேரத்தில் ஆயிரம் பேர் அமர்ந்து பார்க்கக்கூடிய அரங்கம், உணவு விடுதி, அஜர்பைஜான் மொழியில் துறை, பல்வேறு நிகழ்ச்சிகளுக்காக நடத்துவதற்கான அரங்குகள், நீச்சல் குளம் ஆகியவை இந்த அரங்கத்தில் அமைக்கப்பட்டுள்ளன.  
இந்தக் கட்டிடமானது 2013 ஆம் ஆண்டு உலக கட்டிடக்கலை திருவிழா மற்றும் பைனியல் இன்சைட் திருவிழா ஆகிய இரு விழாக்களிலும் விருதுக்கு பரிந்துரைக்கப்பட்டது.  

2007 ஆம் ஆண்டில், ஒரு போட்டி நடத்தப்பட்டதன் பிறகு, மையத்தின்  வடிவமைப்பாளராக முகமது ஹதித் நியமிக்கப்பட்டார். லண்டன் டிசைன் மியூசியம் சார்பில் 2014ஆம் ஆண்டிற்கான சிறந்த கட்டிடம் என்ற விருதைப் பெற்றது. கட்டிடத் துறையின் நோபல் என அழைக்கப்படும் பிரிட்ஸ்கெர் கட்டிடக்கலை விருது பெற்ற முதல் பெண் இவர்தன்.
# ராட்சசன் (திரைப்படம்)


**ராட்சசன்** (Ratsasan) என்பது 2018 இல் வெளிவந்த இந்தியத் தமிழ்த் திரைப்படம் ஆகும். இத்திரைப்படத்தில் விஷ்ணு, அமலா பால் ஆகியோர் முக்கியக் கதாபாத்திரத்தில் நடித்திருந்தனர். இராம்குமார் எழுதி, இயக்கிய இத்திரைப்படத்தை ஜி. டில்லி பாபு, ஆர். சிறீதர் ஆகியோர் தயாரித்தனர். ஜிப்ரான் இசையமைப்பு, பி. வி. சங்கரின் ஒளிப்பதிவு ஆகியவற்றுடன், இத்திரைப்படம் 2018 அக்டோபர் 5 அன்று வெளியிடப்பட்டது.  

## நடிகர்கள்
- விஷ்ணு - அருண்
- அமலா பால் - விஜி
- சூசன் ஜார்ஜ் - இலட்சுமி
- சஞ்சய்
- காளி வெங்கட் - வெங்கட்
- இராம்தாஸ்
- குமார்
# சிங்கோகுரோமைட்டு



**சிங்கோகுரோமைட்டு** *(Zincochromite)* என்பது ZnCr<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். துத்தநாக குரோமியம் ஆக்சைடு கனிமமாக இது கருதப்படுகிறது. துத்தநாகத்தை ஒத்த குரோமைட்டு கனிமம் என்பதால் இப்பெயர் பெற்றுள்ளது. 1987ஆம் ஆண்டு முதன்முதலாக உருசியாவின் ஒனேகா ஏரிக்கு அருகில் அமைந்திருந்த யுரேனியப் படிவுகளில் இக்கனிமம் கண்டுபிடிக்கப்பட்டது. என்ற குறியீட்டால் அடையாளப்படுத்துகிறது.
# இராயரகுநாத தொண்டைமான்


**இராஜா சிறீ இராயரகுநாத தொண்டைமான்** (**Raja Sri Raya Raghunatha Tondaiman** (பி. மே 1738 - 30 திசம்பர் 1789) என்பவர் 1768 திசம்பர் 28 முதல் 1789 திசம்பர் 30 வரை புதுக்கோட்டை அரசின் அரசராக இருந்தவர்.  

## முன்வாழ்கை
இராயரகுநாத தொண்டைமான் 1738 மே அன்று விஜய ரகுநாத ராயா தொண்டைமானுக்கும் அவரது மனைவி அரசி நல்லக்கட்டி ஆய் சாகிப் ஆகியோருக்கும் மகனாகப் பிறந்தார். இவர் ஒருவர்தான் இந்த இருவருக்கும் ஒரே மகன். இவர் தனிப்பயிற்சியில் கல்வி கற்றார்.  

## ஆட்சி
இராயரகுநாத தொண்டைமான் தன் தந்தையின் மரணத்திற்குப் பின் 1769 திசம்பர் 28 இல் ஆட்சிக்கு வந்தார். அவருடைய ஆட்சிக் காலம் மிக நீண்டதாக இருந்தது. இராய ரகுநாத தொண்டமான் தெலுங்கில் *பார்வதி பரிணயமு* என்ற நூலை எழுதினார்.  

இராயரகுநாத தொண்டைமான் 20 ஆண்டுகள் ஆட்சி செய்த பிறகு 1789 திசம்பர் 30 அன்று இறந்தார். இவருக்கு ஆண் பிள்ளைகள் இல்லை. இவருக்குப் பிறகு இவரது சிறிய தந்தையின் மகனான விஜயரகுநாத தொண்டமான் அரியணை ஏறினார்.  

## குடும்பம்
இராயரகுநாத தொண்டைமானுக்கு 12 மனைவிகளாவர். ஒரே சந்த‍தியாக ஒரு மகளான இராசகுமாரி பெருந்தேவி அம்மாள் ஆய் சாகிப் என்பவர் மட்டுமே இருந்தார்
# கே. இ. ஞானவேல் ராஜா


**கே. இ. ஞானவேல் ராஜா** (K. E. Gnanavel Raja) ஓர் இந்திய திரைப்படத் தயாரிப்பாளர் ஆவார். இவர் சூர்யா மற்றும் கார்த்திக் ஆகியோரை வைத்து அதிகளவில் திரைப்படங்களைத் தயாரித்து வருகிறார். இவர் திரைப்படங்களை தயாரித்து மற்றும் விநியோகம் செய்யும் நிறுவனமான ஸ்டுடியோ கிரீன், ஆதனா ஆர்ட்ஸ், புளு கோஸ்ட் பிக்சர்ஸ் ஆகியவற்றின் நிறுவனரும் ஆவார். இவர் பிரபல தமிழ்த் திரைப்பட நடிகரான சிவகுமாரின் உறவினரும் ஆவார்.
# விஜயரகுநாதராய தொண்டைமான்


**விஜயரகுநாதராய தொண்டைமான்** (**Vijaya Raghunatha Raya Tondaiman I** (25 ஆகத்து 1713 – 28 திசம்பர் 1769) என்பவர் புதுக்கோட்டை சமஸ்தானத்தின் இரண்டாவது சுதந்திர அரசர் ஆவார். இவர் 1730 ஏப்ரல் முதல் 1769 திசம்பர் 28 வரை ஆண்டார். இவரது ஆட்சிக்காலத்தில் தஞ்சாவூர் மராத்திய சாம்ராஜ்யம் மற்றும் பிரெஞ்சுக் கிழக்கிந்தியக் கம்பனி, சந்தா சாகிப் ஆகியோருடன் இடைவிடாத போர்களில் ஈடுபாட்டார்.  

## முன்வாழ்கை
விஜயரகுநாதராய தொண்டைமான் சாகிப் 1713 ஆகத்து 25 அன்று புதுக்கோட்டை இளவரசரான திருமலைராய தொண்டைமான் சாகிப்புக்கும் அவரது மனைவியான நல்லை ஆய் சாகிப்புக்கும் மகனாகப் பிறந்தார். இவரது தந்தை 1729 இலேயே இறந்துவிட்டக் காரணத்தினால். இவரது தாத்தா இரகுநாதராய தொண்டைமானுக்குப் பிறகு 1730 இல் இவர் மன்னராக முடிசூட்டப்பட்டார்.  

## ஆட்சி
இவரது தாத்தாவும் புதுக்கோட்டை மன்னருமான இரகுநாதராய தொண்டைமான் இறந்த பிறகு 1730இல் குடுமியான் மலையில் விஜயரகுநாதராய தொண்டைமான் மன்னராக முடிசூட்டப்பட்டார். இவர் முடிசூடிக்கொண்டபிறகு விரைவிலேயே தனது அரியணையைக் காக்க உறவினர்களுடன் உள்நாட்டுப் போரில் ஈடுபடவேண்டி இருந்த‍து. 1733இல் தஞ்சை மராத்திய படைத்தலைவனாகிய ஆனந்த ராவ் புதுக்கோட்டைமேல் படையெடுத்தார். விஜயரகுநாதராய தொண்டைமான் இருந்த திருமயம் கோட்டையை ஓர் ஆண்டு முற்றுகையிட்டும் அதைப் பிடிக்க முடியாமல் திரும்பினார். திரும்பிச் செல்லும்போது நகரத்தை அழித்துவிட்டுச் சென்றார்.  

1750 ஆம் ஆண்டு வெடித்த இரண்டாவது கர்நாடக போரின்போது, விஜய ரகுநாத ராயா தொண்டமான் பிரித்தானிய கிழக்கிந்திய கம்பெனி மற்றும் மராத்தியர்களுடன் இணைந்து சாந்தா சாகிப் மற்றும் பிரஞ்சுக்கார‍ர்களுக்கு எதிராகப் போர்புரிந்தார். பிரித்தானியர்கள் திருச்சிராப்பள்ளியை முற்றுகையிட்டபோது இவர் அவர்களுக்கு பக்கபலமாக இருந்தார். 1754 மே மாத‍த்தில் இவரது நாடு பிரெஞ்சு படையெடுப்புக்கு இலக்காகி, இவரது இராஜ்யமானது சீரழிவுக்கு ஆளானது.  

## குடும்பம்
விஜயரகுநாதராய தொண்டைமானுக்கு ஒரே ஒரு மகனான இராயரகுநாத தொண்டைமான் இருந்தார்.
# சோடியம் குளோரோ அசிட்டேட்டு



**சோடியம் குளோரோ அசிட்டேட்டு** *(Sodium chloroacetate)* என்பது C<sub>2</sub>H<sub>2</sub>ClNaO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குளோரோ அசிட்டிக் அமிலத்தினுடைய சோடியம் உப்பு சோடியம் குளோரோ அசிட்டேட்டு எனப்படுகிறது. இச்சேர்மம் தொடுகளைக்கொல்லியாகப் பயன்படுத்தப்படுகிறது . மேலும் பிற களைக்கொல்லிகளின் பகுதிப்பொருளாகவும் இது பயன்படுகிறது.
# சோடியம் பைருவேட்டு



**சோடியம் பைருவேட்டு** *(Sodium pyruvate)* என்பது C<sub>3</sub>H<sub>3</sub>NaO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சோடியம் உப்பாகும். பைருவிக் அமிலத்தினுடைய சோடியம் உப்பு சோடியம் பைருவேட்டு எனப்படுகிறது. உயிரணு வளர்ப்பு ஊடகத்தில் பொதுவாக சோடியம் பைருவேட்டை கூடுதல் ஆற்றல் மூலமாக சேர்ப்பார்கள். ஐதரசன் பெராக்சைடுக்கு எதிரான பாதுகாப்பையும் சோடியம் பைருவேட்டு கொடுக்கிறது எனக் கருதப்படுகிறது. கியான்டோமெனிக்கோ மற்றும் பலரால் இச்சேர்மம் கண்டறியப்பட்டது. பலதனிக்குழுவினர் இதனை உறுதிபடுத்தினர்.
# சோடியம் பீனாக்சைடு



**சோடியம் பீனாக்சைடு** (*Sodium phenoxide)* என்பது NaOC<sub>6</sub>H<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத்தில் ஒரு படிகத் திண்மமாக இது காணப்படுகிறது. இச்சேர்மத்தின் எதிர்மின் அயனியான பீனாக்சைடு பீனாலேட்டு என்றும் அறியப்படுகிறது, இது பீனாலுடைய இணை காரம் ஆகும். அரைல் ஈதர் போன்ற பல கரிமச் சேர்மங்களைத் தயாரிக்க உதவும் ஒரு முன்னோடிச் சேர்மமாக சோடியம் பீனாக்சைடு பயன்படுகிறது.  

## கட்டமைப்பு

பிற சோடியம் ஆல்காக்சைடுகளைப் போலவே படிக சோடியம் பீனாலேட்டும் Na-O பிணைப்புகளாலான சிக்கலான கட்டமைப்பை ஏற்கிறது. கரைப்பானற்ற பொருள் ஒரு பலபகுதிச் சேர்மமாகும். ஒவ்வொரு சோடியம் மையமும் மூன்று ஆக்சிசன் ஈந்தணைவிகளுடனும் பீனால் வளையத்துடனும் பிணைக்கப்பட்டிருக்கிறது. சோடியம் பீனாக்சைடின் கூட்டுவிளை பொருட்கள் கியுபேன்-வகைக் கொத்துகளாகும் [NaOPh]<sub>4</sub>(HMPA)<sub>4</sub>.  

## தயாரிப்பு

பீனாலுடன் சோடியம் ஐதராக்சைடைச் சேர்த்து சூடுபடுத்துவதால் சோடியம் பீனாக்சைடு கரைசல் உருவாகிறது . நீரிலி வகை வழிப்பெறுதிகளை பீனாலுடன் சோடியத்தைச் சேர்த்து தயாரிக்கிறார்கள்.  

:Na + HOC<sub>6</sub>H<sub>5</sub> → NaOC<sub>6</sub>H<sub>5</sub> + 1/2 H<sub>2</sub>  
பென்சீன்சல்போனிக் அமிலத்தை காரகலந்திணைப்பு வினைக்கு உட்படுத்தி சோடியம் பீனாக்சைடு உற்பத்தி செய்யப்படுகிறது. இவ்வினையில் சல்போனேட்டு குழுக்கள் ஐதராக்சைடு குழுக்களால் இடப்பெயர்ச்சி செய்யப்படுகின்றன.  

:C<sub>6</sub>H<sub>5</sub>SO<sub>3</sub>Na + 2 NaOH → C<sub>6</sub>H<sub>5</sub>ONa + Na<sub>2</sub>SO<sub>3</sub>  

ஒரு காலத்தில் இத்தயாரிப்புப் பாதையில் பீனால் தொழில்முறையில் தயாரிக்கப்பட்டது.  

## வினைகள்

சோடியம் பீனாக்சைடு ஒரு மிதமான காரமாகும். குறைந்த pH' இல் இது பீனாலைக் கொடுக்கிறது.  
:PhOH &#x21CC; PhO<sup>−</sup> + H<sup>+</sup>&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;(K = 10<sup>−10</sup>)  
பீனைல் ஈதர்களையும் உலோக பீனாலேட்டுகளையும் தயாரிக்க சோடியம் பீனாக்சைடு பயன்படுகிறது:  

:NaOC<sub>6</sub>H<sub>5</sub> + RBr → ROC<sub>6</sub>H<sub>5</sub> + NaBr
# சோடியம் கோகோயேட்டு


**சோடியம் கோகோயேட்டு** *(Sodium cocoate)* என்பது சோப்பு தயாரித்தலில் பயன்படுத்தப்படும் தேங்காய் எண்ணெயின் கொழுப்பு அமில உப்புகளின் (அமில உப்புகள்) கலவைக்கு வழங்கப்படும் பொதுப் பெயராகும்  

தேங்காய் எண்ணெயில் உள்ள எசுத்தர் இணைப்புகளை வலிமையான காரமான சோடியம் ஐதராக்சைடைப் பயன்படுத்தி நீராற்பகுப்பு செய்து சோடியம் கோகோயேட்டு உற்பத்தி செய்யப்படுகிறது.
# சேர்வைகாரன் ஊரணி


**சேர்வைக்காரன் ஊரணி** (Servaikan oorani), தமிழ்நாட்டின் ராமநாதபுரம் மாவட்டத்தில் உள்ள மண்டபம் வட்டாரத்தில் அமைந்துள்ளது. இந்த ஊர், இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இது ஆற்றாங்கரை ஊராட்சிக்கு உட்பட்ட கிராமமாகும், மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3234 ஆகும்.  

## புவியியல் அமைவிடம்
இவ்வூரின் அமைவிடம் 9°19'36.3"N 78°58'48.8"E ஆகும்.கடல் மட்டத்தில் இருந்து சராசரியாக 2 மீட்டர்(6 அடி) உயரத்தில் இருக்கின்றது.  

## அமைவிடம்
இராமநாதபுரத்தின் கிழக்கே இவ்வூர் அமைந்துள்ளது. கொச்சியையும் இராமேசுவரத்தையும்<nowiki/>இணைக்கும் தேசிய நெடுஞ்சாலை 49 அல்லது 85க்கு அடுத்துள்ளது. இராமேசுவரம்-இராமநாதபுரம்<nowiki/> தடவழியில் அமைந்துள்ளது.  

தெற்கே பாக் நீரிணையும் வடக்கே வைகை ஆறும் எல்லையாக உள்ளது. கிழக்கே உச்சிப்புளி<nowiki/>யும், மேற்கே இந்தியக் கடற்படையின் கடற்படை வான்களமான பருந்து கடற்படை வானூர்தி தளம் இங்கு அமைந்துள்ளது.  

136 கி.மீ. தொலைவில் உள்ள மதுரை பன்னாட்டு வானூர்தி நிலையம்<nowiki/>அண்மையில் உள்ள வானூர்தி நிலையமாகும்.  

## தெருக்கள்
1. மேற்கு தெரு (எ) செம்மநாட்டு மறவர் தெரு
1. நடுவலசை
1. கிழக்கு தெரு
1. சேதுபதி நகர்
1. முத்தையன் தெரு

## அரசு கட்டிடங்கள்
1. நியாய விலைக்கடை
1. மகளிர் மேம்பாட்டு குழு
1. விளையாட்டு கட்டிடம்

## பள்ளி
இங்கு 1 முதல் 5 வரை குழந்தைகள் படிக்க பள்ளி ஒன்று அரசு தொடக்கப்பள்ளி சேர்வைகாரன் ஊரணி உள்ளது. இப்பள்ளியானது மேற்குத்தெருவில் அமைந்துள்ளது. 5ம் வகுப்பு வரை தமிழ்வழிக் கல்வி முறையில் பயிற்றுவிக்கப்படுகிறது.
# இரகுநாதராய தொண்டைமான்


**இரகுநாதராய தொண்டைமான்** (**Raja Sri Raghunatha Raya Tondaiman** (1641-1730) என்பவர் புதுக்கோட்டை மன்னர்களில் முதலாமானவர் ஆவார். இவர் 1686 முதல் 1730வரை ஆட்சி செய்தார். இவரது வாழ்வின் துவக்கத்தில் இராமநாதபுரம் சேதுபதியிடம் போர்த் தலைவராக தனது வாழ்வைத் துவக்கினார். சேதுபதியிடம் இவர் ஆற்றிய பணிகளுக்காக 1686 ஆம் ஆண்டு, இவரை புதுக்கோட்டையின் சுதந்திர ஆட்சியாளராக சேதுபதி அங்கீகரத்தார்.  

## முன்வாழ்கை
விசயநகரப் பேரரசின் மன்னரான மூன்றாம் ஸ்ரீரங்கரிடம் படைத் தளபதியாகவும், கள்ளர் இனத் தலைவராகவும் இருந்த ஆவடையரகுநாத தொண்டைமானின் மகனாக 1641இல் இரகுநாதராய தொண்டைமான் பிறந்தார். ஆவடையரகுநாத தொண்டைமானின் வீரத்தையும் அவரது இரணுவப் பணிகளையும் பாராட்டி ஸ்ரீரங்கர் அவருக்கு 1639 ஆம் ஆண்டு *ராயராகுத்த ராயவஜ்ரீடு ராயமன்னீடு ராய* என்ற பட்டத்தையும் ஏராளமான நிலங்களையும், பரிசுகளையும் அளித்தார்.  

இரகுநாதராய தொண்டைமான் தனி ஆசிரியரிடம் பயிற்றுவிக்கப்பட்டார், 1661 இல் இவரது தந்தையின் மரணத்திற்குப் பின்னர் அவரது பதவிக்கு இவர் வந்தார். 1675 இல் இராமாநாதபுர அரசரும் இவரது மைத்துனருமான இரகுநாத கிழவன், இவரது உடமைகளை அங்கீகரித்தார். இராமநாதபுரம் அரசருக்காக இரகுநாதராய தொண்டைமான் பல போர்களில் ஈடுபட்டார். இவரது சேவையையும் நன்றியுணர்வையும் பாராட்டும் விதமாக இவருக்கு 1625 ஆம் ஆண்டில் திருமயம் கோட்டை மற்றும் நிலங்களையும் அளித்து, "புதுக்கோட்டை அரசர்" என்ற பட்டத்தையும் பயன்படுத்த அனுமதித்தார்.  

## ஆட்சி
இரகுநாதராய தொண்டைமான் 1686 ஆண்டு முதல் 1730 வரை தன் நாட்டை வலிமையாக்கி ஆண்டார். மேலும் இவர் இராமநாதபுர அரசரான இரகுநாத கிழவனிடம் நட்போடு இருந்தார். 1720 ஆம் ஆண்டில் இராமநாதபுர அரசர் இறந்ததைத் தொடர்ந்து, அடுத்த அரசராக பவானி சங்கரை முதலாம் சரபோஜி ஆதரித்தார். ஆனால் பவானி சங்கருக்கு எதிராக தாண்ட தேவரை இரகுநாதராய தொண்டைமான் ஆதரித்தார். இதையடுத்து சரபோஜியின் ஆதரவோடு தாண்ட தேவரைத் தோற்கடித்து, பவானி சங்கர் அரியணையைக் கைப்பற்றினார். பவானி சங்கருக்கு தான் கொடுத்த ஆதரவை மாற்றிக் கொண்ட சரபோஜி 1723இல் இராமநாதபுரத்தின்மீது படையெடுத்தார். இந்த விசயத்தில் இரகுநாதராய தொண்டைமான் தாண்ட தேவரையே ஆதரித்து அவரை வெற்றிபெற வைத்தார். 1730 ஏப்ரலில் இரகுநாதராய தொண்டைமான் இறந்தார். அதன்பிறகு அவரது பேரனான விஜயரகுநாதராய தொண்டைமான் அரியணை ஏறினார்.  

## குடும்பம்
இரகுநாதராய தொண்டைமானுக்கு ஆறு மனைவிகள். அவரது பிள்ளைகள் சிலரின் பெயர்:  

- பெரியராய தொண்டைமான்
- சின்னராய தொண்டைமான்
- திருமலைராய தொண்டாமான்
- முத்துவிஜய தொண்டைமான்
- விஜய தொண்டைமான்
- இராஜகுமாரி பெரியநாயகி அம்மாள் ஆய் சாகிப்
# ஐட்யூன்ஸ் தொலைநிலை

**ஐட்யூன்ஸ் தொலைநிலை** (iTunes Remote) என்பது ஐஓஎஸ் சாதனங்களுக்கு ஆப்பிள் நிறுவனம் உருவாக்கிய ஒரு மென்பொருளாகும். ஆப்பிள் தொலைக்காட்சி அல்லது ஐட்யூன்ஸ் நூலகத்திற்கு தொலைநிலை கட்டுப்பாட்டாக பயன்படுத்தலாம். தற்போது எல்லா ஐஓஎஸ் சாதனங்களில் ஆப் ஸ்டோரிலிருந்து இலவசமாக பதிவிறக்கலாம்.  

## வரலாறு
ஜூலை 10, 2008 அன்று, ஆப் ஸ்டோரில் இப்பயன்பாட்டை வெளியிட்டார்கள். அதே நாள், ஆப்பிள் டி. வி. 2.1 மென்பொருள் புதுப்பித்தல் வெளியிடப்பட்டது. அதில் ஐபோன் மற்றும் ஐபாட் டச் தொலை கட்டுப்பாடு சாதனங்களாக அங்கீகாரம் சேர்க்கப்பட்டது. பின்னர் பதிப்புகளில் ஐ-பேடு மற்றும் ஐட்யூன்ஸ் ஆதரவு சேர்க்கப்பட்டது.
# இரண்டாம் விஜய ரகுநாதராய தொண்டைமான்


**இரண்டாம் விஜய ரகுநாதராய தொண்டைமான்** (**Vijaya Raghunatha Raya Tondaiman**) (c 1797 - 4 சூன் 1825) என்பவர் புதுக்கோட்டை சமஸ்தானத்தை 1807 பெப்ரவரி முதல் 1825 சூன் வரை ஆண்ட மன்னர் ஆவார்.  

## முன்வாழ்கை
புதுக்கோட்டை அரசர் விஜயரகுநாத தொண்டைமானுக்கும் அவரது இரண்டாவது மனைவியான ஆயி அம்மாள் ஆயி சாகிப் ஆகியோருக்கு மகனாக 1797இல் இரண்டாம் விஜய ரகுநாதராய தொண்டைமான் புதுக்கோட்டையில் பிறந்தார். இவர் தனி ஆசிரியரிடம் கல்வி பயின்றார். விஜயரகுநாத தொண்டைமானின் மகன்களில் உயிரோடு இருந்த இரு மகன்களில் இவர் முத்தவர் ஆவார்.  

## ஆட்சி
புதுக்கோட்டை அரசர் விஜய ரகுநாத தொண்டமானின் மரணத்திற்குப் பிறகு இவர் 1807 பிப்ரவரி முதல் நாள் அரியணை ஏறினார். இவர் அரியணை ஏறும்போது பத்துவயது சிறுவனாக இருந்தார். இவர் தக்கவயது அடையும்வரை, ஆட்சி நிர்வாகமானது ஒரு அவையினால் நடத்தப்பட்டது. அந்த அவையானது தஞ்சாவூரின் ரெசிடெண்டாக இருந்த மேஜர் வில்லியம் பிளாக்பர்ன் என்பவரின் கண்காணிப்பில் இருந்தது.  

வில்லியம் பிளாக்பர்னால் நகரம் முழுவதும் அகன்ற சாலைகள், ஓடுபாவப்பட்ட வீடுகள், பொதுக் கட்டிடங்கள் ஆகியவற்றைக் கட்டினார். 1825 இல் அரசருக்கு ஒரு புதிய அரண்மனை கட்டப்பட்டது. பிளாக்பர்ன் மராத்தியத்தியை நிர்வாக மொழியாக அறிமுகப்படுத்தினார். அது புதுக்கோட்டை அரசின் அதிகாரப்பூர்வ மொழியாக எழுபத்தைந்து ஆண்டுகளாக இருந்தது.  

## மறைவு
விஜய ரகுநாதராய தொண்டைமான் 1825 சூன் 4 அன்று ஒரு மரும நோயினால் இறந்தார். இவருக்குப்பின் இவரது தம்பி இரண்டாம் இரகுநாத தொண்டைமான் அரியணை ஏறினார்.  

## குடும்பம்
விஜய ரகுநாதராய தொண்டைமான் 1812 ஆம் ஆண்டு ஸ்ரீ சிங்கப்புலி ஆயியாரை மணந்தார். மேலும் இவர் திருமலை பன்றிகொண்டானின் மகளை இரண்டாவதாக மணந்தார். விஜய ரகுநாதராய தொண்டைமானுக்கு விஜய இரகுநாதராய தொண்டைமான் (இறப்பு 1823 திசம்பர் 23) என்ற ஒரு மகனும், இராஜகுமாரி இராஜம்மணி பாய் சாகிப் என்ற மகளும் இருந்தனர்.
# இரண்டாம் இரகுநாத தொண்டைமான்


**இராஜா இரகுநாத தொண்டைமான் பகதூர்** (*Raja Sri Raghunatha Tondaiman Bahadur* (c. 1798 - 13 சூலை 1839) என்பவர் புதுக்கோட்டை சமஸ்தானத்தின் அரசராக 1825 சூன் 4 முதல் 1839 சூலை 13வரை இருந்தவர்.  

## முன்வாழ்கை
புதுக்கோட்டை அரசர் விஜயரகுநாத தொண்டைமானுக்கும் அவரது இரண்டாவது மனைவியான ஆயி அம்மாள் ஆய் சாகிப் ஆகியோருக்கு மகனாக 1798இல் இரகுநாத தொண்டைமான் புதுக்கோட்டையில் பிறந்தார். இவர் தனி ஆசிரியரிடம் கல்வி பயின்றார். விஜயரகுநாத தொண்டைமானினுக்கு எஞ்சி இருந்த மகன்களில் இவர் இரண்டாவது மகனாவார். 1825 சூனில் இவரது அண்ணன் இரண்டாம் விஜய ரகுநாதராய தொண்டைமான் இறந்ததையடுத்து இவர் அரியணை ஏறினார்.  

## ஆட்சி
1825 சூலை 20இல் அரியணை ஏறிய இரகுநாத தொண்டமான் 14 ஆண்டுகள் ஆட்சி செய்தார். இவரது ஆட்சிக் காலத்தில் குறிப்பிடத்தக்கப் பணிகள் எதுவும் மேற்கொள்ளப்படவில்லை. காவிரி ஆற்று நீரை புதுக்கோட்டை சமஸ்தானத்துக்குக் கொண்டு வருவதற்கான ஒரு திட்டத்தை இரகுநாத தொண்டமான் 1837 ஆம் ஆண்டு பரிந்துரைத்தார், ஆனால் நிதி வசதி இல்லாததால் அதை நிறைவேற்ற முடியவில்லை. இவருக்கு ஆங்கில அரசாங்கத்தால் 1830 ஏப்ரல் இரண்டாம் நாள் *ஹிஸ் எக்சலென்சி* என்ற பட்டமும், 17 குண்டு மரியாதையும் அளிக்கப்பட்டது.  

## குடும்பம்
இரகுநாத தொண்டைமான் இரண்டு திருமணங்களை செய்து கொண்டார். முதல் திருமணம் 1812 ஆண்டு கள்ளக்குறிச்சியைச் சேர்ந்த சூரியமூர்த்தி பன்றிகொண்டானின் மகளாவார். அடுத்து இராணி கமலம்பாய் ஆய் சாகிப் என்பவரை மணந்தார். இந்த இணையருக்கு இரண்டு மகன்களும், இரண்டு மகள்களும் பிறந்தனர்.  

- இராஜகுமாரி பெரிய இராஜம்மணி பாயி சாகிப் (இறப்பு 1836)
- இராஜகுமாரி சின்ன இராஜம்மணி பாயி சாகிப் (இறப்பு 1840)
- இராமச்சந்திர தொண்டைமான் (1829-1886)
- திருமலை தொண்டைமான் (1831-1871)
# சோடியம் சாலிசிலேட்டு



**சோடியம் சாலிசிலேட்டு** *(Sodium salicylate)* என்பது C<sub>7</sub>H<sub>5</sub>NaO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சாலிசிலிக் அமிலத்தினுடைய சோடியம் உப்பு சோடியம் சாலிசிலேட்டு என அழைக்கப்படுகிறது. உயர்வெப்பம் மற்றும் அழுத்த நிபந்தனைகளில் சோடியம் பினாலேட்டுடன் கார்பன் டை ஆக்சைடு வினைபுரிவதால் சோடியம் சாலிசிலேட்டு உற்பத்தியாகிறது. முற்காலத்தில் குளிர்கால பசுமைமாறா தாவரங்களிலிருந்து பிரித்தெடுக்கப்படும் மெத்தில் சாலிசிலேட்டை நீராற்பகுப்பு செய்து சோடியம் சாலிசிலேட்டு தயாரித்தார்கள். இனிப்புப் பூச்சமரப் பட்டையுடன் மிகையளவு சோடியம் ஐதராக்சைடு சேர்த்து சூடுபடுத்தியும் தயாரித்தார்கள் .  

## பண்புகள்

சோடியம் சாலிசிலேட்டு ஒரு சாலிசிலேட்டு குடும்ப வகைச் சேர்மமாகும். குழந்தைகள் மற்றும் பெரியவர்களிடத்தில் இராய் கூட்டறிகுறியை தூண்டுகின்றது. பொதுவாக இந்நோய் கூட்டறிநோய்குறி இன்ஃபுளுவென்சா சின்னம்மை போன்ற தீநுண்ம நோய்களைத் தொடர்ந்து வைரசு தொற்றாக வருகிறது.  

## பயன்கள்

வலிநிவாரணியாகவும் காய்ச்சலடிக்கியாகவும் சோடியம் சாலிசிலேட்டு ஒரு மருந்தாகப் பயன்படுகிறது. அழற்சி எதிர்ப்பு மருந்தாகவும் இதைப் பயன்படுத்துகிறார்கள். புற்றுநோய் செல்களில் திட்டமிடப்பட்ட உயிரணு இறப்பையும் இழைய நசிவு நடவடிக்கையையும் தூண்டுகிறது. ஆசுப்பிரின் மருந்து ஒவ்வாமை கொண்டவர்களுக்கு மாற்றாக இம்மருந்தைப் பயன்படுத்துகிறார்கள். வெற்றிட புற ஊதாக் கதிர்விச்சையும் எலக்ட்ரான்களையும் கண்டறிய ஒளிரும்பொருளாக சோடியம் சாலிசிலேட்டு பயன்படுத்தப்படுகிறது .
# சோடியம் லாரேட்டு



**சோடியம் லாரேட்டு** *(Sodium laurate)* என்பது CH<sub>3</sub>(CH<sub>2</sub>)<sub>10</sub>CO2Na என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். லாரிக் அமிலத்தினுடைய சோடியம் உப்பு சோடியம் லாரேட்டு என அழைக்கப்படுகிறது. சோப்பு என வகைப்படுத்தப்படும் இச்சேர்மம் வெண்மை நிறத்தில் திண்மமாகக் காணப்படுகிறது.
# மேரி ஜாக்சன்



** மேரி வின்சுடன் ஜாக்சன்** *(Mary Winston Jackson)* (ஏப்பிரல் 9, 1921 – பிப்ரவரி 11, 2005) ஓர் ஆப்பிரிக்க அமெரிக்கக் கணிதவியலாளரும் நாசாவின் வான் – விண்வெளிப் பொறியியலாளரும் ஆவார். இவர் வர்ஜீனியாவில் அமைந்த இளாங்கிளே ஆராய்ச்சி மையத்தில் தன் வாழ்நாள் முழுவதும் பணிபுரிந்தார். அங்கு இவர் மாதக் கணிப்பாளராக மேற்குப் புலக் கணிப்புப் பிரிவில் சேர்ந்தார். லிவர் உயர்நிலைப் பொறியியல் வகுப்புகளை எடுத்துள்ளார். இவர் நாசாவில் 1958 இல் பொறியாளராகிய முதல் கருப்பினப் பெண்மணியாவார்.  

*மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும்* (2016), நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு, எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் மேரி ஜாக்சனும் ஒருவர் ஆவார்.  

## சொந்த வாழ்க்கை

## வாழ்க்கைப்பணி

## சிறப்புகள்

## தகைமைகளும் விருதுகளும்
- அப்பொல்லோ குழு சாதனை விருது, 1969
- மாற்றுத் திறனாளி இளைஞருக்குத் தன்னிகரற்ற சேவைக்கான டேனியல்சு முன்னாள் மாணவர் விருது
- தேசிய நீக்ரோ மகளிர் மன்றத்தின் தன்னிகரற்ற சமுதாயச் சேவைத் தகைமைச் சான்றிதழ்
- மாந்தநேய முகமைகளின் பேராளராக ஒருங்கிணைந்த கூட்டாட்சிப் பரப்புரைப் பணிக்கான தகவுறு சேவை விருது, 1972
- இலாங்கிளே ஆராய்ச்சி மையத்தின் தன்னிகரற்ற தன்னார்வலர் விருது, 1975
- இலாங்கிளே ஆராய்ச்சி மையத்தின் தன்னார்வலர் விருது, 1976
- தீவகத் தன்னிகரற்ற பெண் அறிவியலாளருக்கான அயோட்ட இலாம்டா மகளிர் கழக விருது, 1976
- கிங் தெரு சமுதாய மையத்தின் தன்னிகரறுமை விருது
- தேசியத் தொழில்நுட்பக் கழகத்தின் பாராட்டு விருது, 1976
- தனிச் சேவைக்கான ஆம்ப்டன் சாலைகள் கட்டிலின் " பொற்செயல் நூல்" விருது
- இலாங்கிளே ஆராய்ச்சி மையத்தின் பாராடுச் சான்றிதழ், 1976–1977

## வெளியீடுகள்
- 
- 
- 
- 
- 
- 
- 
- 
- 
-
# சோடியம் ஆர்த்தோபீனைல் பீனால்



**சோடியம் ஆர்த்தோபீனைல் பீனால்** *(Sodium orthophenyl phenol)* என்பது C<sub>12</sub>H<sub>9</sub>NaO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2-பீனைல் பீனாலினுடைய சோடியம் உப்பு சோடியம் ஆர்த்தோபீனைல் பீனால் என்று அழைக்கப்படுகிறது.ஒரு கிருமிநாசினியாக இதைப் பயன்படுத்துகிறார்கள். உணவு கூட்டுசேர் பொருளான இதற்கு ஐரோப்பிய ஒன்றிய எண் ஐ 232 என்று எண்னிட்டு அடையாளப்படுத்துகிறார்கள் .
# தோரத்தி வவுகான்


**தோரத்தி ஜான்சன் வவுகான்** *(Dorothy Johnson Vaughan)* (செப்டம்பர் 20, 1910 – நவம்பர் 10, 2008) ஓர் ஆப்பிரிக்க அமெரிக்கக் கணிதவியலாளரும் மாந்தக் கணிப்பாளரும் ஆவார். இவர் வர்ஜீனியாவில் உள்ள ஆம்ப்டனில் அமைந்த நாசாவின் இளாங்கிளே ஆராய்ச்சி மையத்தில் பணிபுரிந்தார். இவர் 1949 இல் மேற்குப் புலக் கணிப்பாளரின் பொறுப்புநிலை மேற்பார்வையாளர் ஆனார். இவர்தான் இம்மையத்தில் பணியாளருக்கான மேற்பார்வைப் பணியில் ஈடுபட்ட முதல் ஆப்பிரிக்க அமெரிக்கப் பெண்மணியாவார்.  

பின்னர் இவர் அப்பதவியில் அலுவல் முறையாகப் பணி உயர்வு பெற்று அமர்ந்தார். இவர் அங்கு 29 ஆண்டுகள் பணி செய்தபோது 1960 களில் போர்ட்டிராம் நிரலாக்க மொழியைதான் கற்றதோடு தன் பணியாளருக்கும் கற்பித்து எந்திரவகைக் கணினிகளை அறிமுகப்படுத்தினார். இவர் பின்னர் இளாங்கிளே ஆராய்ச்சி மையப் பகுப்பாய்வு, கணிப்புத் துறையின் நிரலாக்கப் பிரிவுக்குத் தலைமையும் ஏற்றார்.  

*மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும்* (2016), நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு, எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் தோரத்தி வவுகானும் ஒருவர் ஆவார்.  

## இளமை

## வாழ்க்கைப்பணி

## பிந்தைய வாழ்நாள்

## மக்கள் பண்பாட்டில்
# பொட்டாசியம் லாக்டேட்டு



**பொட்டாசியம் லாக்டேட்டு** *(Potassium lactate)* என்பது KC<sub>3</sub>H<sub>5</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். H3C-CHOH-COOK. என்ற அமைப்பு வாய்ப்பாட்டாலும் இதைக் குறிப்பிடுகிறார்கள். லாக்டிக் அமிலத்தினுடைய பொட்டாசியம் உப்பு பொட்டாசியம் லாக்டேட்டு எனப்படுகிறது. ஐரோப்பிய ஒன்றிய எண் ஐ326 என்று எண்னிட்டு இச்சேர்மம் அடையாளப்படுத்தப்படுகிறது. சர்க்கரை மூலங்களிலிருந்து கிடைக்கும் லாக்டிக் அமிலத்தை நடுநிலையாக்கம் செய்து பொட்டாசியம் லாக்டேட்டு தயாரிக்கப்படுகிறது .  

பொதுவாக பொட்டாசியம் லாக்டேட்டு இறைச்சி மற்றும் கோழியுடன் தொடர்புள்ள பொருட்களில் பயன்படுத்தப்படுகிறது, உணவு பாதுகாப்பை இது அதிகரிக்கிறது. சிதைவையும் நோய்க்கிருமி பாக்டீரியாக்களின் நடவடிக்கையையும் தடுக்கும் ஒரு நுண்ணுயிர் எதிர்ப்பியாகச் செயல்படுகிறது .  
தீயணைக்கும் இயந்திரங்களில் தீத்தடுக்கும் ஊடகமாகவும் பொட்டாசியம் லாக்டேட்டு பயன்படுத்தப்படுகிறது .
# வெள்ளீய(II) 2-எத்தில்யெக்சேனோயேட்டு



**வெள்ளீய(II) 2-எத்தில்யெக்சேனோயேட்டு** *(Tin(II)ethylhexanoate)* என்பது C<sub>16</sub>H<sub>30</sub>O<sub>4</sub>Sn என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். இதை வெள்ளீய(II) ஆக்டோயேட்டு அல்லது சிடானசு ஆக்டோயேட்டு (Sn(Oct)2) என்ற பெயர்களாலும் அழைப்பார்கள். வெள்ளீயம்(II) ஆக்சைடுடன் 2-எத்தில்யெக்சேனாயிக் அமிலத்தைச் சேர்த்து வினைபுரியச் செய்வதால் வெள்ளீய(II) 2-எத்தில்யெக்சேனோயேட்டு உருவாகிறது. அறை வெப்பநிலையில் நிறமற்ற நீர்மமாக இது காணப்படுகிறது. இதனுடன் மாசுக்கள் சேரும்போது வெள்ளீயம்(II) சேர்மம் வெள்ளீயம்(IV) மாறுவதால் நிறம் மாறுபட்டு மஞ்சள் நிறமாகக் காட்சியளிக்கிறது.  

பாலியசிட்டிக் அமிலம் போன்ற வேதிப்பொருட்களை தயாரிப்பது போன்ற சில சமயங்களில் இதை ஒரு பலபடியாக்கும் வினையூக்கியாகப் பயன்படுத்துகிறார்கள்.
# காத்தரைன் ஜான்சன்


**காத்தரைன் கோல்மன் காபுள் ஜான்சன்** (*Katherine Koleman Goble Johnson*, ஆகத்து 26, 1918 - பெப்ரவரி 24, 2020) ஓர் ஆப்பிரிக்க அமெரிக்க கணிதவியலாளரும் இயற்பியலாளரும் ஆவார். அமெரிக்க முதல் மனித விண்வெளிப் பறப்புக்கும் பின்னர் நிகழ்த்திய மனித விண்வெளிப் பரப்புகளுக்குமான வெற்றியை நாசாவின் பணியாளராக இவர் கணித்த வட்டணை இயக்கவியல் கணக்கீடுகளே ஈட்டித் தந்தன. இவர் தனது நாசவின் 35 அண்டு வாழ்க்கையில் சிக்கலான கைக்கணக்கீடுகளைச் செய்வதில் உயர்திறம் பெற்று, அதே கணக்கீடுகளைக் கணினிகளும் நிறைவேற்ற பேரளவுப் பங்களிப்பு செய்துள்ளார்.
# வில்லியம் நோர்டவுசு


**வில்லியம் நோர்டவுசு** (*William Dawbney Nordhaus*, பிறப்பு: மே 31, 1941) ஒரு அமெரிக்கப் பொருளியலாளர். இவர் யேல் பல்கலைகழகத்தின் பொருளாதாரத்தின் ஸ்டெர்லிங் பேராசிரியர் என்ற சிறப்புப் பதவியை பெற்றுள்ளார். .இவர் பொருளியல் மாதிரி மற்றும் காலநிலை மாற்றம் போன்ற கோட்பாடுகளின் பங்களிப்பிற்காக அறியப்படுகிறார். இவர் 2018 ஆம் ஆண்டின் பொருளாதாரத்திற்கான நோபல் பரிசை போல் ரோமர் உடன் இணைந்து பெற்றார். நீண்டகாலப் பொருளாதாரத்தின் விளைவுகளை காலநிலை மாற்றம் கொண்டு பகுப்பாய்வு செய்யும் வழிமுறைகளை ஒருங்கிணைத்தற்காக இவர்களுக்கு இந்த நோபல் பரிசு வழங்கப்பட்டது.
# மரூர்



**மரூர்**, ஆந்திரப் பிரதேசத்தின் ராயலசீமா பகுதியில் உள்ள அனந்தபூரில் உள்ள ராப்டாதூ மண்டலத்திலுள்ள கிராமம். இது தேசிய நெடுஞ்சாலை 44 க்கு அருகே அமைந்துள்ளது. மேலும் இது மரூர் டோல்பிளாசா என்றழைக்கப்படும் ஒரு பெரிய டோல்பிளாசாவை உள்ளடக்கியுள்ளது. வால்மிகி, ரெடி, குருபா, மற்றும் நாடியன்கள் உள்ளிட்ட பல்வேறு சிறுபான்மையினர் இந்த கிராமத்தில் வாழ்கின்றனர். இந்த கிராமத்திலும், கிராமத்தை சுற்றியும் பல கோவில்கள் உள்ளன. ஸ்ரீ சின்ன கதிராய சுவாமி கோயிலால் இக்கிராமம் புகழ் பெற்றுள்ளது.
# அச்சம்பட்டா

**அச்சம்பட்டா** இந்தியாவின் ஆந்திர மாநிலத்தில் உள்ள ரேச்சர்லா மண்டலம் பிரகாசம் மாவட்டத்தில் அமைந்துள்ளது.  

## நிலவியல்
இது ஓங்கோலிலிருந்து 135 கிலோமிட்டர் மற்றும் நந்தியாலிலிருந்து 80 கிலோமிட்டர் தொலைவில் அமைந்துள்ளது. இந்த கிராமம் 224 உயரத்தில் உள்ளது.  

## பொருளாதாரம்
இந்த கிராமம் அதன் வாழ்வாதாரத்திற்காக விவசாயம் சார்ந்திருக்கிறது. விவசாயத்திற்கான நீர் ஆழ்துணை கிணறு வழியாக வழங்கப்படுகிறது, அவை வறட்சி காரணமாக கணிசமான அளவில் குறைந்து வருகிறது. இந்த கிராமத்தில் 1 ஆவது வகுப்பு முதல் 5 ஆவது வகுப்பு தொடக்கப்பள்ளியும் ஸ்ரீ ராமருக்கு ஒரு சிறிய கோவிலும் உள்ளன.
# சோடியம் ஐதரசனாக்சலேட்டு



**சோடியம் ஐதரசனாக்சலேட்டு** *(Sodium hydrogenoxalate)* என்பது C<sub>2</sub>HNaO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐதரசனாக்சலேட்டின் சோடியம் உப்பு சோடியம் ஐதரசனாக்சலேட்டு எனப்படுகிறது. ஆக்சாலிக் அமிலத்திற்கும் இச்சேர்மத்திற்கும் உள்ள ஒரே வேறுபாடு என்னவென்றால் ஆக்சாலிக் அமிலத்தில் இடம்பெற்றிருக்கும் இரண்டு ஐதரசன் அணுக்கள் இச்சேர்மத்தில் இரண்டு சோடியம் அணுக்களால் இடப்பெயர்ச்சி செய்யப்பட்டிருக்கும். தோலில் பட நேர்ந்தாலும் தவறுதலாக உட்கொள்ளப்பட்டாலும் சோடியம் ஐதரசனாக்சலேட்டு ஒரு கொடிய நஞ்சாக செயல்படுகிறது.  

## நிலைப்புத்தன்மை

இச்சேர்மத்தில் ஆக்சாலிக் அமிலமும் சோடியம் ஆக்சலேட்டும் இருப்பதால் சூடுபடுத்தும்போது நேர்மின் அயனி இணையாக்கம் நிகழ்கிறது. பின்னர் சோடியம் ஆக்சலேட்டானது சோடியம் கார்பனேட்டு மற்றும் கார்பன் மோனாக்சைடாக சிதைவடைகிறது.  

:2NaHC<sub>2</sub>O<sub>4</sub> → Na<sub>2</sub>C<sub>2</sub>O<sub>4</sub> + H<sub>2</sub>C<sub>2</sub>O<sub>4</sub>  

:Na<sub>2</sub>C<sub>2</sub>O<sub>4</sub> → Na<sub>2</sub>CO<sub>3</sub> + CO
# அல்டிசைட்டு



**அல்டிசைட்டு** *(Altisite)* என்பது Na<sub>3</sub>K<sub>6</sub>Ti<sub>2</sub>Al<sub>2</sub>Si<sub>8</sub>O<sub>26</sub>Cl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமச் சேர்மமாகும். கார தைட்டானியம் அலுமினோசிலிக்கேட்டு குளோரைடு கனிமமாக இது வகைப்படுத்தப்படுகிறது. நிலத்தடியில் உருவாகும் காரத்தன்மை கொண்ட அக்னிப்பாறைகளிலிருந்து இது கிடைக்கிறது. அலுமினியம், தைட்டானியம், சிலிக்கன் என்ற தனிமங்கள் கனிமத்தில் சேர்ந்திருப்பதால் அலுமினியத்திலிருந்து ’அல்’, தைட்டானியத்திலிருந்து ’தை’, சிலிக்கனிலிருந்து ‘சி’ எழுத்துக்கள் எடுக்கப்பட்டு ஆங்கிலத்தில் அல்டிசைட்டு என்ற பெயர் இதற்கு சூட்டப்பட்டுள்ளது .  

C2/m என்ற இடக்குழுவுடன் ஒற்றைச்சரிவச்சு படிக அமைப்பில் அல்டிசைட்டு படிகமாகிறது.  

பன்னாட்டு கனிமவியல் சங்கம் அல்டிசைட்டு கனிமத்தை Ati என்ற குறியீட்டால் அடையாளப்படுத்துகிறது.
# முப்பருமானப் புறவொலி வரைவியல்


**முப்பருமான புறவொலி வரைவியல்** *(3D ultrasound)* என்பது மருத்துவப் புறவொலி நுட்பம் ஆகும். இம்முறை கருக்குழவி, இதயம், மலக்குடல் குறுக்குநிலை, குருதிக்குழல் ஆய்வுகளுக்குப் பயன்படுகிறது. இது பருமனைக் கணக்கிடும் புறவொலித் தகவல்கள் எடுக்கும் முறைக்கு வழங்குகிறது. நேரத்தைப் பொறுத்து தொடர்ந்து பருமன்சார் தகவல்களை எடுக்கும் முறைக்கு வெளிசார்ந்த மூன்று பருமானங்களோடு நான்காவது பருமானமாகக் காலத்தையும் கொள்வதால் நாற்பருமானப் புறவொலி வரைவியல் எனப் பெயரிடப்படுகிறது.  

## இடர்கள்

## பயன்பாடுகள்
### மகப்பேற்றியல்

### இதய மருத்துவம்

### அறுவைக்கான வழிகாட்டுதல்

### குருதிக்குழல் படிமமாக்கம்

### களப் புலன்மரக்கடிப்பு
# ரிலையன்ஸ் விளையாட்டரங்கம்



**ரிலையன்ஸ் விளையாட்டரங்கம்** (Reliance Stadium) என்பது குஜராத், வடோதராவில் உள்ள பன்னாட்டுத் துடுப்பாட்ட அரங்கம் ஆகும். இது பெட்ரோலிய வேதிகள் நிறுவன விளையாட்டு அரங்கம் எனவும் அழைக்கப்படுகிறது.  

## ஒருநாள் போட்டிகள்
| 7 இலக்குகளால் வெற்றி | 1994 |
| --- | --- |
| 119 ஓட்டங்களில் வெற்றி | 1996 |
| 13 ஓட்டங்களில் வெற்றி | 1998 |
| 4 இலக்குகளால் வெற்றி | 2000 |
| 5 இலக்குகளால் வெற்றி | 2002 |
| 5 இலக்குகளால் வெற்றி | 2005 |
| 160 ஓட்டங்களில் வெற்றி | 2007 |
| 9 இலக்குகளால் வெற்றி | 2007 |
| 4 ஓட்டங்களில் வெற்றி | 2009 |
| 9 இலக்குகளால் வெற்றி | 2010 |
# எம். ஜி. ஆர். நகரில் (திரைப்படம்)


**எம். ஜி. ஆர். நகரில்** (MGR Nagaril) என்பது செப்டம்பர் 12, 1991 அன்று வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தில் ஆனந்த் பாபு, சுகன்யா, விவேக், சார்லி, பாண்டியன், முக்கியக் கதாப்பாத்திரத்தில் நடித்துள்ளனர். இத்திரைப்படத்தை அல்பி அசரப் இயக்கி, சித்திக் இலால் மற்றும் கோகுல கிருஷ்ணா (வசனம்) ஆகியோர் எழுதி, ஆர். பி. சௌத்ரியால் தயாரிக்கப்பட்டது. எஸ். பாலகிருஷ்ணன் இசையமைப்பு, ஜோசப் மற்றும் வி. சேகரின் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 12, 1991 அன்று வெளியானது.  

## வரலாறு
இத்திரைப்படமானது 1990 ஆம் ஆண்டில் வெளியான மலையாள மொழித் திரைப்படமான *இன் ஹரிஹர் நகர்* படத்தின் மறு தயாரிப்புப் படமாகும்.  

## நடிகர்கள்
- ஆனந்த் பாபு - மகாதேவன்
- சுகன்யா - சோபனா
- விவேக் - கோபால்
- சார்லி - ஆனந்த்
- பாண்டியன் - சிவா
- நெப்போலியன் - ஜான் பீட்டர்
- சுமித்ரா - சிவாவின் அம்மா
- எஸ். எஸ். சந்திரன்
# திண்ம அமிலம்

**திண்ம அமிலங்கள்** (*Solid acids*) வேதிவினை ஊடகத்தில் கரையாத அமிலங்கள் ஆகும். அவை பெரும்பாலும் பலபடித்தான வினையூக்கிகளில் பயன்படுத்தப்படுகின்றன.  

## உதாரணங்கள்
பெரும்பாலான திட அமிலங்கள் பொதுவாக கரிம அமிலங்களாகும், இதில் ஆக்சாலிக் அமிலம், டார்டாரிக் அமிலம், சிட்ரிக் அமிலம், மாலிக் அமிலம், முதலியனவும் சிலிகோ-அலுமினேட்டுகள் (செயோலைற்றுகள், அலுமினா, சிலிகோ-அலுமினோ-பாசுபேட்டு) உள்ளிட்ட லூயிசு அமிலங்களாக செயல்படுகின்ற ஆக்சைடுகள் மற்றும் சல்பேட்டட் சிர்கோனியா ஆகியவையும் உள்ளடங்கும். டைட்டானியா, சிர்கோனியா மற்றும் நியோபியா உள்ளிட்ட பல மாற்ற உலோக ஆக்சைடுகள் அமிலத்தன்மை கொண்டவை.  

## பயன்பாடுகள்
திட அமிலங்கள் பல தொழில்துறை வேதியியல் செயல்முறைகளில் வேதி வினையூக்கத்தில் பயன்படுத்தப்படுகின்றன, பெட்ரோலியம் சுத்திகரிப்பதில் பெரிய அளவிலான வினையூக்கிகள் முன்னிலையிலான சிதைவு வினைகள் முதல் பல்வேறு நுண்ணிய வேதிப்பொருள்களின் தொகுப்பு முறை தயாரிப்பு வரை இவை பயன்படுகின்றன.  

ஒரு பெரிய அளவிலான பயன்பாடு அல்கைலேற்றம் ஆகும், எ.கா. பென்சீன் மற்றும் எத்திலீன் ஆகியவற்றின் கலவை எத்தில்பென்சீனைக் கொடுக்கிறது. மற்றொரு பயன்பாடு சைக்ளோயெக்சனோன் ஆக்சைமை கேப்ரோலாக்டமாக மறுசீரமைப்பதாகும். பல ஆல்கைல் அமீன்கள் திண்ம அமிலங்களால் வினையூக்கப்பட்டு, ஆல்கஹாலின் அமீனேற்றம் மூலம் தயாரிக்கப்படுகின்றன.  

திண்ம அமிலங்களை எரிபொருள் கலங்களில் மின்பகுபொருளாகப் பயன்படுத்தலாம்.
# 1911 இற்கு முந்தைய சீனாவின் இராணுவ வரலாறு


சீனாவைக் கைப்பற்றும்போது மங்கோலியர்கள் வெடிமருந்து ஆயுதமான இடிவிபத்து குண்டுகளை எவ்வாறு உருவாக்குவது என்பதைக் கற்றுக் கொண்டனர். ஆயிரக்கணக்கான சீன காலாட்படை மற்றும் கப்பற்படையினரை மங்கோலிய இராணுவத்தில் சேர்த்துக் கொண்டனர். மங்கோலியர்கள் பயன்படுத்த ஆரம்பித்த மற்றொரு ஆயுதம் சரசன்கள் பயன்படுத்திய நிகர் நிலையழுத்த எறிகணை ஏவிகள் (trebuchets) ஆகும். இதை இசுலாமியப் பொறியாளர்கள் உருவாக்கினர். இந்த ஆயுதங்கள் சியாங்க்யாங் முற்றுகையில் முக்கியப் பங்காற்றின. சியாங்க்யாங் வெற்றி மங்கோலியர்களின் சாங் வம்ச வெற்றியின் ஆரம்பமாக அமைந்தது.
# வலிமிகு மகப்பேறு



**வலிமிகு மகப்பேறு** அல்லது **வலிமிகு பேறு** அல்லது **பிரசவ அடைப்பு** (Obstructed labour) என்பது குழந்தை பிறப்பு நடைபெறும் சூழலில், கருப்பை ஒழுங்காகச் சுருங்கி விரிந்தும்கூட, இயல்நிலையில் இடுப்பு வளையத்தின் ஊடாக, குழந்தை வெளியேற முடியாதபடிக்கு ஒருவகை அடைப்பு நிலை காணப்படுவதனால், மிகவும் வலிமிகுந்த மகப்பேறாக இருக்கும் நிலையைக் குறிக்கும். இந்நிலையில், பிறக்கும் குழந்தைக்குத் தேவையான ஆக்சிசன் கிடைக்காமல் போவதனால், குழந்தை இறப்பும் ஏற்படும் சாத்தியம் உண்டு. 2015 ஆம் ஆண்டில் 6.5 மில்லியன் அளவில் இவ்வகையான பிறப்புச் சிக்கல் ஏற்பட்டுள்ளது. அத்துடன் செத்துப் பிறப்பு நிகழ்விற்கும் இதுவே மிக முக்கியமான காரணியாக இருக்கின்றது. இவ்வகையான இறப்புகள் அநேகமானவை வளர்ந்துவரும் நாடுகளிலேயே காணப்படுகின்றது.  

## சிகிச்சை
அறுவைச் சிகிச்சை மூலம் அல்லது வெற்றிடம் ஒன்றை உருவாக்குவதன் மூலம் குழந்தையை வெளியே எடுத்தல் பொதுவாக மேற்கொள்ளப்படும் சிகிச்சை முறைகளாகும். வெற்றிடம் உருவாக்கி வெளியேற்றும் முறையில் சிலவேளை இடுப்பு வளையத்தை சிறிது திறக்கும் அறுவையும் மேற்கொள்ளப்படலாம். இவை தவிர தாயை நீரிழப்பு ஏற்படாத நிலையில் பாதுகாத்தல், சவ்வுகளில் கிழிவுகள் ஏற்பட்டு 18 மணித்தியாலங்களுக்கு மேலாகச் சிக்கல் தொடருமாயின், நுண்ணுயிர் எதிர்ப்பிகள் கொடுத்து நோய்த் தொற்று ஏற்படாதவாறு பாதுகாத்தல் போன்றனவும் மேற்கொள்ளப்படும்.  

## ஏனைய விலங்குகள்
மனிதன் தவிர்ந்த வேறு விலங்குகளிலும் இவ்வகையான வலிமிகு மகப்பேறு அல்லது பிரசவ அடைப்பு ஏற்படலாம்.  

## படத்தொகுப்பு

## மேலதிக வாசிப்பு
-
# யுரேகா வைரம்


**யுரேகா வைரம்** ( **Eureka Diamond** ) என்பது தென்னாப்பிரிக்காவில் கண்டுபிடிக்கப்பட்ட முதல் வைரம் ஆகும்.  இது முதலில் 21.25 காரட் (4.250 கிராம்) எடை தொண்டதாக இருந்தது. பின்னர் இது 10.73 காரட் (2.146 கிராம்) எடையில் வெட்டப்பட்டு பட்டைத்தீட்டப்பட்டது.  தற்போது இது தென்னாப்பிரிக்காவின், கிம்பெர்லி நகரத்தில் உள்ள மைன் அருங்காட்சியகத்தில் காட்சிக்கு வைக்கப்பட்டுள்ளது. தென் ஆப்பிரிக்காவில் இந்த வைரம் கண்டுபிடிக்கப்பட்ட பிறகுதான் அங்கு வைர அகழ்வுகள் பெருகி  தேசத்தின் தலையெழுத்து, பொருளாதாரம், மக்களின் வாழ்க்கை எல்லாமே மாறியது.  

## கண்டுபிடிப்பும் அடையாளம் காணுதலும்
பதினைந்து வயது எராமஸ் ஜேக்கப்ஸ் என்ற சிறுவன் 1867 ஆம் ஆண்டு ஹப்டவுனுக்கு அருகே வைரம் என்று தெரியாமலேயே ஆரஞ்சு ஆற்றங்கரையில் யுரேகா வைரத்தைக் கண்டுபிடித்தான். விரைவில் அதை அவனின் பக்கத்து வீட்டில் இருந்த ஸ்கால்க் வான் நைகெர்க் என்பவர் வாங்கிக்கொண்டார். அவர் அக்கல்லை ஆராய்வதற்காக ஜான் ஓ’ரெய்லி என்ற வியாபாரியிடம் கொடுத்தார். அவர் இது ஒரு வைரக்கல்லாக இருக்கக்கூடும் என்று தான் நம்புவதாக கூறி, கிரஹாம்ஸ்டன் நகரத்தில் வசிக்கும் வில்லியம் அதெர்ஸ்டோன் என்ற ஆய்வாளருக்கு சாதாரண அஞ்சலில் அனுப்பி வைத்தார். இக்கல்லை ஆராய்ந்த அதெர்ஸ்டோன் இது 21.25 கேரட் (4.25 கிராம்) எடையுள்ள வைரம் என உறுதிபடுத்தினார்   (சில தரவுகள் இது 24 காரட் (4.8 கிராம்) எடை கொண்டதாக கூறுகின்றன).  

## முதல் விற்பனையும், தற்போதைய நிலையும்
1867இல் நடந்த பாரிசு பன்னாட்டுக் கண்காட்சியில் யுரேகா வைரம் காட்சிக்கு வைக்கப்பட்டது. இல்லை, யுரேகா வைரத்தின் மாதிரிதான் அங்கே வைக்கப்பட்டது என்றும், உண்மையான வைரம், விக்டோரியா ராணி பரிசோதிப்பதற்காக பிரிட்டனின் வின்ட்சர் கோட்டைக்கு அனுப்பி வைக்கப்பட்டது என்று சிலதரவுகள் கூறுகின்றன. தென்னாப்பிரிக்கவுக்குத் திரும்பிய யுரேகா வைரத்தை அப்போது கேப்காலனியின் ஆளுநராக இருந்த சர் பிலிப் வொட்ஹவுஸ்  £500 க்கு வாங்கினார். சர் பிலிப் அதை ஐக்கிய இராச்சியத்துக்குக் கொண்டு சென்றார். அங்கு 100 ஆண்டுகளாக அது இருந்தது, அந்த நேரத்தில் யுரேகா வைரம் அழகான வடிவில் வெட்டப்பட்டது. ஒரு கையணியில் பொருத்தப்பட்டிருந்த நிலையில் யுரேகா வைரமானது, 1947 ஏப்ரல் 16 அன்று லண்டனில் கிருஷ்டி ஏல நிறுவனத்தால் ஓர் ஏலத்தில்  £ 5,700 க்கு விற்கப்பட்டது. யுரேகா கண்டெடுக்கப்பட்ட நூறாவது ஆண்டான 1967 ஆண்டில் டி பியர்ஸ் நிறுவனம் அதனை வாங்கி, தென்னாப்பிரிக்க மக்களுக்கு நன்கொடையாக அளித்தது. தற்போது  கிம்பெர்லி நகர அருங்காட்சியத்தில் யுரேகா வைரம் காட்சிக்கு வைக்கப்பட்டுள்ளது.
# தென் ஆப்பிரிக்காவின் நட்சத்திரம் (வைரம்)

**தென் ஆப்பிரிக்காவின் நட்சத்திரம்** ( **Star of South Africa**) இது **டட்லி வைரம்** என்றும் அழைக்கப்பட்ட ஒரு வைரம் ஆகும். இது 1869 ஆம் ஆண்டில் ஆரஞ்சு ஆற்றின் கரையில் ஒரு ஆடு மேய்ப்பனான கிரிகோ என்ற சிறுவனுக்கு கிடைத்தது. இது 47.69 காரட் (9.538 கிராம்) எடையுடைய ஒரு வெள்ளை வைரம் ஆகும். வெட்டப்படுவதற்கு முன் இருந்த வைரக் கல்லானது 83.5 காரட் (16.70 கிராம்) எடையுடன் இருந்தது. இந்த பெரிய வைரக் கல் கண்டுபிடிப்பானது மேலும் பலரை அப்பகுதியில் வைர வேட்டையில் ஈடுபடத் தூண்டியது.  

கல்லை வைத்திருந்த மேய்ப்பனுக்கு 500 ஆடுகள், 10 எருதுகள், ஒரு குதிரை ஆகியவற்றைக் கொடுத்து ஸ்கால்க் வான் நைகெர்க் என்பவர் வாங்கினார். இவர் இதற்கு முன் தன் பக்கத்து வீட்டில் வசித்த பதினைந்து வயது சிறுவனிடம் இருந்து  21.25 கேரட் (4.25 கிராம்) எடையுள்ள வைரத்தை (யுரேகா வைரம்) வாங்கி நல்ல விலைக்கு விற்றார்.  

இக்கல்லை ஸ்கால்க் வான் நைகெர்க்  £11,200 க்கு லிப்சன்ஃபீல்ட் சகோதரர்களிடம்  விற்றார். லிப்சன்ஃபீல்ட் சகோதரர்கள் இதை இங்கிலாந்துக்கு எடுத்துச் சென்றனர். அங்கு இக்கல் இருமுறை கைமாறியது. இறுதியாக டூட்லியின் கவுண்டெஸ் ஆஃப் டியூட்லியால் 25,000 பவுண்டுகளுக்கு வாங்கப்பட்டது.  வில்லியம் வார்ட்டால் வாங்கப்பட்ட இந்த வைரமானது 95 சிறுசிறு வைரங்களாக மாற்றப்பட்டு  தலை ஆபரணத்தில் பதிக்கப்பட்டது.